Source: https://www.velky-krtis.sk/?id_menu=13822&module_action__25909__id_vzn=16494&module_action__25909__year=2016
Timestamp: 2019-08-18 23:19:53+00:00
Document Index: 12113238

Matched Legal Cases: ['§ 4', '§ 11', '§ 6', '§ 11', '§ 4', '§ 4', '§4', '§ 27']

Všeobecne záväzné nariadenie mesta Veľký Krtíš č. 5/2016 ktorým sa dopĺňa VZN č. 5/2007, ktorým bola vyhlásená Záväzná časť Územného plánu mesta Veľký Krtíš
Všeobecne záväzné nariadenie mesta Veľký Krtíš č. 5/2016
ktorým sa dopĺňa VZN č. 5/2007, ktorým bola vyhlásená
Záväzná časť Územného plánu mesta Veľký Krtíš
Mesto Veľký Krtíš v zmysle § 4, ods. 3, písmeno ch) zákona č. 369/1990 Z. z. o obecnom zriadení v znení neskorších zmien a doplnkov (zákon o obecnom zriadení) prostredníctvom svojho orgánu - mestského zastupiteľstva v zmysle § 11 ods. 4, písmeno c) zákona o obecnom zriadení schválilo Zmeny a doplnky č. 3 k Územnému plánu mesta Veľký Krtíš.
Mesto Veľký Krtíš v zmysle § 6 ods. 1 zákona o obecnom zriadení, prostredníctvom svojho orgánu - mestského zastupiteľstva v zmysle § 11 ods. 4, písmeno g) zákona o obecnom zriadení nariaďuje:
Na koniec vety sa dopĺňa text: „a jeho Zmeny a doplnky č. 3 k Územnému plánu mesta Veľký Krtíš“.
Zásady a regulatívy funkčného využívania a priestorového usporiadania územia
zásady a regulatívy umiestnenia občianskeho vybavenia územia
zásady a regulatívy umiestnenia verejného dopravného vybavenia územia
Doprava automobilová.
V závere sa dopĺňa nasledujúci text:
p) Vybudovať obslužnú komunikáciu C3 MO7,5/30;40 pre IBV Západ II s novou križovatkou na cestu I/75 (ul. Janka Kráľa).
q) Vybudovať predĺženie obslužnej komunikácie C3 (ulica Mikszáthova) cez park Hôrka k farskému úradu v kategórií C3 MO6,5/30.
r) Vybudovať obslužnú komunikáciu C3 MO 6,5/40 pre IBV Poľná napojenú na jestvujúcu komunikáciu (ul. Poľná).
s) Vybudovať dopravné prepojenie ulíc Družobnej s Pálovickou, obslužnou komunikáciou C3 MO 6,5/40.
Doprava statická.
V texte sa upravuje a dopĺňa nasledujúci text odrážky:
c) Realizovať novonavrhované parkoviská:
- rozšírenie verejného parkoviska (ZaD č. 3 Lokalita „2“) na časti plochy parcely 1070/1 a 5,
- verejné parkoviska (ZaD č. 3 Lokalita „5“) na časti plochy parcely 2724/12 s dopravným napojením z Novohradskej ulice.
- návrh parkoviska (ZaD č. 3 Lokalita „6“), ktoré je súčasťou obchodného centra (Tesco) na časti plochy parcely 2465/1 s dopravným napojením z Novohradskej ulice.
Doprava hromadná.
c) Posunutie jestvujúcej zástavky MHD na Novohradskej ul. z dôvodu dopravného napojenia obchodného centra.
Doprava pešia.
i) V navrhovaných lokalitách nízkopodlažnej obytnej zástavby (rodinné domy) v uličnom priestore realizovať minimálne jednostranný peší chodník.
zásady a regulatívy umiestnenia verejného technického vybavenia územia
Dopĺňa sa a ruší text nasledovne:
a) realizovať pripravovanú stavbu „Zabezpečenie zásobovania južnej časti okresu Veľký Krtíš pitnou vodou“, ktorá predstavuje v rámci k. ú. mesta Veľký Krtíš realizáciu nového prívodného potrubia SKV DN 400 v úseku po VDJ Veľký Krtíš II. a DN 355 od VDJ Veľký Krtíš II. do Plachtiniec po hranicu k.ú.,
b) rezervovať územie manipulačného pásu šírky 12 m pre realizáciu prívodu SKV,
c) po ukončení výstavby prívodu SKV rešpektovať pásmo ochrany šírky 1,5 m od pôdorysných okrajov potrubia na obidve strany prídoného vodovodu SKV, územie nezastavať a ponechať ho ako verejné priestranstvo,
e) riešiť tlakové pomery v III. tlakovom pásme na existujúcom sídlisku IBV realizáciou samostatného zásobného potrubia z existujúceho zásobného potrubia DN 300 III. takového pásma pre sídlisko Viničky (v súbehu s pripravovaných prívodom SKV),
n) rešpektovať Rozhodnutie KNV Banská Bystrica č. PLVH 1765/409/1982 z 25.10.1982, ktoré stanovuje pásmo ochrany prívodného potrubia SKV HLF, vetva MUB, 5 m na obidve strany potrubia,
q) realizovať stavbu „Úprava a údržba odľahčovacích objektov“, ktorá sa bude realizovať v rámci environmentálneho programu Stredoslovenskej vodárenskej prevádzkovej spoločnosti, a.s. Banská Bystrica
Zásobovanie elektrickou energiou.
b) Rešpektovať návrh 22 kV elektrických liniek a trafostaníc podľa okrskov:
- Súčasné elektrické zariadenia ponechať do r. 2020 Pre navrhované aktivity vybudovať 3 trafostanice (TS 212, 213 a 215) o výkone á 400 kVA a 1 trafostanicu (TS 216) o výkone á 250 kVA s prípojkou.
V závere sa text dopĺňa nasledovne:
Mimo hraníc okrskov
- V navrhovaných obytných lokalitách vybudovať v uličnom priestore plynovody DN 100
Text sa mení nasledovne:
Zmenami a doplnkami č. 2 k Územnému plánu mesta Veľký Krtíš v lokalite č. 1/, 1a, 1c/ pri riešení požiadaviek civilnej ochrany postupovať v zmysle zákona č. 42/1994 Z.z. o civilnej ochrane v znení neskorších predpisov a vyhlášky č. 532/2006 Z. z. o podrobnostiach na zabezpečenie stavebnotechnických požiadaviek a technických podmienok zariadení civilnej ochrany, najmä § 4 ods. 4 a 5.
Ochranné stavby CO obyvateľstva je potrebné riešiť v súlade s vyhláškou MV SR č. 532/2006 Z. z. podrobnostiach na zabezpečenie stavebnotechnických požiadaviek a technických podmienok zariadení civilnej ochrany v znení neskorších predpisov.
Z hľadiska možností vzniku mimoriadnych udalostí vyplývajúcich z aktuálnej
„Analýzy územia územného obvodu Okresného úradu Banská Bystrica z hľadiska možných mimoriadnych udalostí“ pre mesto Veľký Krtíš budovať ochranné stavby v tomto rozsahu:
- v nebytových budovách s plánovaným počtom nad 100 zamestnancov a osôb prevzatých do starostlivosti v najpočetnejšej zmene, alebo podľa prevádzkovej a ubytovacej kapacity, alebo podľa plánovanej návštevnosti vybudovať plynotesné úkryty s dvojúčelovým využitím alebo jednoduché úkryty budované svojpomocne, s prioritou mierového využitia pri nutnosti zachovať ich ochrannú funkciu v súlade s § 4 vyhl. č. 532/2006, príloha č. 1 a jednoduché úkryty budované svojpomocne pre kapacitu 50 ukrývaných osôb a viac (príloha 1 tretia časť, I., citovanej vyhlášky) a jednoduché úkryty budované svojpomocne pre kapacitu do 50 ukrývaných osôb (príloha 1 tretia časť, II., citovanej vyhlášky) s dvojúčelovým využitím,
- v bytových domoch s plánovaným počtom nad 100 osôb vybudovať plynotesné úkryty,
- v bytových domoch s plánovaným počtom pod 100 osôb vybudovať jednoduché úkryty budované svojpomocne,
- v rodinných domoch zabezpečiť ukrytie podľa plánu ukrytia obce na základe osobného a vecného plnenia podľa určovacieho listu počas vyhlásenej mimoriadnej situácie alebo v čase vojny,
- stavebnotechnické požiadavky a technické podmienky budovaných ochranných stavieb dodržať v súlade s §4, 6, 9, 11a 12 a prílohy č. 1 druhá časť a tretia časť vyhlášky Ministerstva vnútra SR č. 532/2006 Z. z. o podrobnostiach na zabezpečenie stavebnotechnických požiadaviek a technických podmienok zariadení civilnej ochrany.
Zásady a regulatívy zachovania kultúrnohistorických hodnôt,
ochrany a využívania prírodných zdrojov, ochrany prírody a tvorby krajiny,
vytvárania a udržiavania ekologickej stability vrátane plôch zelene
d) Rešpektovať ochranné pásmo nehnuteľnej kultúrnej pamiatky - V bezprostrednom okolí nehnuteľnej kultúrnej pamiatky podľa § 27 ods. 2 pamiatkového zákona (základná ochrana kultúrnej pamiatky) nemožno vykonávať stavebnú činnosť ani inú činnosť, ktorá by mohla ohroziť pamiatkové hodnoty kultúrnej pamiatky. Bezprostredné okolie nehnuteľnej kultúrnej pamiatky je priestor v okruhu desiatich metrov od nehnuteľnej kultúrnej pamiatky; desať metrov sa počíta od obvodového plášťa stavby, ak nehnuteľnou kultúrnou pamiatkou je stavba, alebo od hranice pozemku, ak je nehnuteľnou kultúrnou pamiatkou aj pozemok.
Text sa dopĺňa nasledovne:
v) realizovať stavbu „Úprava a údržba odľahčovacích objektov“, ktorej cieľom je zamedziť úniku odpadových vôd z nevyhovujúcich odľahčovacích objektov do povrchových vôd vodného toku Krtíš
w) Rešpektovanie požiadaviek Vyhlášky MZ SR č. 237/2009 Z. z., ktorou sa mení a dopĺňa Vyhlášky MZ SR č. 549/2007 Z. z., ktorou sa ustanovujú podrobnosti o prípustných hodnotách hluku, infrazvuku a vibrácií a o požiadavkách na objektivizáciu hluku, infrazvuku a vibrácií v životnom prostredí.
Vymedzenie ochranných pásiem a chránených území podľa osobitných predpisov
Text sa ruší nasledovne:
Požiadavky z hľadiska ochrany trás nadradených systémov technického vybavenia územia.
g) ochranné pásmo prívodného potrubia SKV HLF – 5 m na obidve strany potrubia
h) rezervácia manipulačného pásu šírky 12 m pre stavbu prívodného potrubia skupinového vodovodu DN 400 v úseku po VDJ Veľký Krtíš II. a DN 35 od VDJ Veľký Krtíš II. do Plachtiniec s perspektívnym pásmom ochrany šírky 1,5 m od pôdorysných okrajov potrubia obojstranne
Vymedzenie plôch na verejnoprospešné stavby,
na vykonanie delenia a sceľovania pozemkov, na asanáciu a chránené časti krajiny
Určenie na ktoré časti je potrebné obstarať územný plán zóny
4. Stavby pre dopravu a dopravné zariadenia verejnoprospešného charakteru.
l) verejné parkovisko (ZaD č. 3 Lokalita „5“) medzi Lučenskou cestou a jestvujúcimi plochami viacpodlažnej obytnej zástavby na časti plochy parcely 2724/12 s dopravným napojením z Novohradskej ulice.
m) rozšírenie jestvujúceho verejného parkoviska (ZaD č. 3 Lokalita „2“) na časti plochy parcely 1070/1 a 1070/5.
5. Vybrané zariadenia verejnej technickej vybavenosti celomestského charakteru.
w) prívodné potrubie SKV DN 400, úsek hranica k. ú. – vodojem Veľký Krtíš II.
x) prívodné potrubie SKV DN 355, úsek vodojem Veľký Krtíš – Plachtince po hranicu k. ú.
y) Úprava a údržba odľahčovacích objektov na kanalizačnej sieti.
Schéma záväzných častí riešenia
Pôvodný text sa dopĺňa nasledovne:
a) Grafická časť:
- výkres č. 02: Komplexný urbanistický návrh katastrálneho územia sídla
- výkres č. 03 a 3a, 3b: Komplexné priestorové usporiadanie a funkčné využívanie zastavaného územia
- výkres č. 04 a 4a, 4b, 4c: Návrh verejného dopravného vybavenia územia,
- výkres č. 05 a 5a, 5b, 5c: Návrh verejného technického vybavenia územia, elektrika telekomunikácie
- výkres č. 06 a 6a, 6b: Návrh verejného technického vybavenia územia, plyn, tepelné hospodárstvo, produktovody
- výkres č. 07 a 7a, 7b, 7c: Návrh verejného technického vybavenia územia, vodné hospodárstvo
a to v rozsahu textovej časti – Záväzná časť Územného plánu mesta Veľký Krtíš
b) Textová časť - Záväzná časť Územného plánu mesta Veľký Krtíš v znení neskorších zmien a doplnkov
Územný plán mesta Veľký Krtíš a Zmena a doplnok č. 1, č. 2 a č. 3. k Územnému plánu mesta Veľký Krtíš je uložený na:
Mestskom úrade vo Veľkom Krtíši
stavebnom úrade
Okresnom úrade v Banskej Bystrici, odbore výstavby a bytovej politiky.
Toto Všeobecné záväzné nariadenie schválilo Mestské zastupiteľstvo vo Veľkom Krtíši dňa 24.2.2016 a nadobúda účinnosť dňa 11.3.2016.
(254.6 kB)vzn_5_2016_ktorym_sa_doplna_vzn_5_2007_ktorym_bola vyhlasena_zavazna_cast_uzemneho_planu_NET.pdf